UNA MIRADA: CATALUNYA 1700-1714

T A L L E R de GRAVAT per ADULTS

Professora : Gemma Molera

[www.gemolera.blogspot.com](http://www.gemolera.blogspot.com)

gemolera@gmail.com

**Gemma Molera, artista gravadora i pedagoga ofereix un Taller de Gravat al Museu de Sant Cugat a partir de l’exposició “Una mirada: Catalunya 1700-1714”.**

**A partir dels gravats de la col·lecció Gelonch-Viladegut i amb la col·lecció Franquesa i del Museu Frederic Marés.**

**Diumenge 15 de febrer, a les 11:30h. Taller de gravat amb adults.**

**Durada: 2 hores i 1/2h.**

Es preveu una petita visita a l’exposició de la sala Capitular. Posant èmfasi en els gravats de Territori, on surten els mapes de Catalunya i els mapes de defensa de les ciutats emmurallades del segle XVIII.

A partir dels mitjans que tenim al Museu, una aula taller amb taules de treball i piques amb aigua, podem muntar un petit taller d’estampació i gravat amb una tècnica directa i molt atractiva com són els monotips i gravats a través d’experiències plàstiques.

Aportarem una petita premsa per poder ensenyar quina és la eina essencial dels gravadors calcogràfics, tot i que no treballarem les mateixes tècniques d’aiguafort, podrem entendre el procés i la màgia del gravat.

Podem treballar a partir de les eines amb que treballen els artistes gravadors fent creacions senzilles i personalitzades. Crear unes puntes seques amb burils amb un material de PVC escumat i veure com es poden imprimir.

Podem crear els nostres propis mapes cartogràfics del nostre poble de Sant Cugat, i entendre com abans els calia transferir els gravats en efecte mirall per tal que es poguessin llegir bé els mapes i les lletres.

Treballar el dibuix del mapa en paper vegetal i transferir-lo a la planxa o paper de gravat.

Treballar amb tintes de gravat a l’aigua molt més adequades per la manipulació i no tòxiques. Treballar amb rodets i superfícies planes de vidre o metacrilat per poder entintar correctament, Treballar amb punxons, eines de gravat, puntes, cotonets i pinzells, fils i draps.

Arribar a crear unes obres plàstiques de qualitat fetes pels propis adults i mirar de crear una obra col·lectiva entre tots.

Mapes cartogràfics del poble de Sant Cugat en l’època del 1714.

Mapes cartogràfics imaginaris